Hoërskool Nelspruit 1ste seunshokkiespan ontvang eerstespanklere - Mpumalanga Schools that Rock
Hoërskool Nelspruit 1ste seunshokkiespan ontvang eerstespanklere
16 Apr 2019 | Hockey, Hoërskool Nelspruit | 0 |
Die eerste seunshokkiespan (die Eagles), van Hoërskool Nelspruit, het Vrydag tydens ‘n klere-oorhandigingsfunksie hul eerstespan klere ontvang.
Op Vrydag, 12 April, is ‘n klere-oorhandigingsfunksie vir die eerste seunshokkiespan van Hoërskool Nelspruit, of beter bekend as die Eagles, gehou. Tydens die spesiale geleentheid het die afrigter, mnr. Jaco Smith, elke speler aan die ouers bekendgestel en het ook saam met mnr. Pottie Potgieter van Buco, die hoofborg van vanjaar se klere, die oorhandiging waargeneem.
Mnr. Smith het ook al die borge, Buco, Kishugu en JEV Petroleum asook die ouers hartlik bedank vir hulle getroue ondersteuning. Die spelers en hulle ouers het die gesellige aand, wat gepaard gegaan het met heerlike mosselsop, sushi en soethappies wat deur die seuns voorberei en bedien is, saam geniet.
Nog ‘n hoogtepunt van die aand was die aankondiging van die kaptein, Dieter Süllwald.
Die 2015 Eagle-kaptein, Hannes Geldenhuys, het die gelukwensing behartig.
Die afrigter en span is dit eens dat hulle doelgerig en gefokus die seisoen saam gaan aanpak.
Foto bo: Mnr Jaco Smith en Dieter Süllwald
Pottie Potgieter (Buco) en Mnr Jaco Smith
PreviousNHS Borge van wintersporte 2019 word bedank
NextLaerskool Nelspruit Netbal skitter
Hoërskool Nelspruit stel hul wetenskap vernuf ten toon
Vloeibare Middelpunt beïndruk tydens NHS-kultuurweek